  Анжелика Тихонова корреспондент Удмуртиысь тодмо кырӟась Катерина Кенjали (Самоделко) «Элькуновидение-2019» вожвылъяськонын Ижкарысь Ленин нимо ёрос понна кырӟалоз. Артистэн ивортодэтъя «Удмуртия» агентстволэн корреспондентэз тодматскиз. Катерина Кенjали Татарстанысь удмурт гуртын вордскиз, Удмурт кун университетэз «Калык хор» ӧнеръя йылпумъяз, со дырысен Ижкарын улэ ни. Кылзӥсьёсызлы аутентичной но туала кырӟанъёсыныз вазен тодмо ини. Кемалась ик ӧвӧл, Ижкарын кырӟасьлэн нырысетӥ ас концертэз ортчиз. Огназ кырӟам сяна, артистка «Нюркины песни» ансамбле пыриське. Кенjали кушем нимзэ кырӟась юнме ӧз басьты. Нырысь ик, пельпумаз кенӟали татуировкаез вань шуыса. Со сяна, кенӟали, Катериналэн верамезъя, котькыӵе шуг-секытъёсты вормыны луэ шуыса возьматэ. Быж чигиз ке, со нош ик будоз Катерина Кенjали, «Элькуновидение-2019» вожвылъяськонэ пыриськись«Элькуновидение» вожвылъяськонын Катерина Кенjали аслаз «Сюлэмо» кырӟанэныз тодматоз. Мон выль кырӟанлы шокан сётӥсько шуисько, со нырысетӥ малпанэ мынам. Капчи мылкыдын пыриськисько, шумпотыса Катерина Кенjали, «Элькуновидение-2019» вожвылъяськонэ пыриськись«Элькуновидение» кырӟась понна нырысетӥез вожвылъяськон ӧвӧл. Солэн кылъёсызъя, вормонъёссэ ваньзэ уд но вера, данъетъёсыз быдэс папка люкаськемын ини. Сцена вылын кырӟам сяна, Катерина Кенjали мукет ӧрын но ассэ утча. Практика нуисько - «Интуитивное пение», шаманский практикаос лэсьтӥсько Галиханов Толяен ӵош Катерина Кенjали, «Элькуновидение-2019» вожвылъяськонэ пыриськисьЕгит нылкышно трос нылпиё анай ини. Кузпалэныз ӵош ньыль пиоссэс будэто. Тодэ вайытом, «Элькуновидение» пыриськыны Кияса, Пичи Пурга, Кез, Можга, Шаркан, Балезино, Ижкарысь Индустри, Первомай, Кизнер, Алнаш ёросъёс но дасясько ини. Тегъёс: Лулчеберет Ижкар Удмуртия удмуртъёс кырӟан Элькуновидение  